Eet slimmer, nie minderArgieffoto (Foto: Julia Topp/Unsplash) Eat Well Live Well, Tiger Brands se voedingsinisiatief, het met die oog op Wêreldvoedingsdag (28 Mei) handleidings bekendgestel om Suid-Afrikaners te bemagtig om ingeligte voedingskeuses te maak. Met hierdie handleidings bou Tiger Brands voort op sy doelwit om inligting oor voeding op innoverende en toeganklike maniere met Suid-Afrikaners te deel. Benewens die verstaanbare skryfstyl van die inhoud, is daar hope kleurvolle foto’s, demonstrasies en resepte om dit te ondersteun. Arthur Ramoroka, Tiger Brands se korporatiewe voedingskundige en ambassadeur van die Eat Well Live Well-projek, meen dit is nie maklik om eetgewoontes te verander en ŉ reis na algehele gesondheid en welstand te begin nie. Die gidsboeke ontrafel juis verwarrende voedingsinligting sodat verbruikers die regte koskeuses kan maak en die implikasies wat hierdie keuses op hul lewe het, kan besef. “Dit is spesifiek ontwerp om maklik verstaanbaar te wees met inligting wat van toepassing is op alle lede van die gesin, van volwassenes tot kinders,” sê Ramoroka ten slotte. Volgens Tracey Rowels, bemarkingsbestuurder van Tiger Brands en beskermer van die Eat Well Live Well-program, is voedselkeuses ŉ eenvoudige dog doeltreffende manier om na jou gesondheid en welstand om te sien. Sedert die uitbreek van die Covid-19-pandemie is dit iets wat al hoe meer Suid-Afrikaners in gedagte hou. “As Afrika se grootste voedselprodusent is Tiger Brands daartoe verbind om verbruikers te help om gebalanseerde en voedsame kos te eet,” sê sy. “Ons wil hierdie doel bereik deur mense in te lig oor gesonder eetpatrone en watter kossoorte nodig is om hulle liggame te voed.” Die gidse fokus veral op die kontrolering van voedselporsies (Be Portion Wise with Eat Well Live Well) en dit gee raad oor hoe om kosetikette (Demystifying Food Nutrition Labels with Eat Well Live Well) te lees. “ŉ Gesonde leefstyl is ŉ kombinasie van wat en hoeveel geëet word en daarom is porsiebeheer so belangrik,” sê Rowles verder. Die Be Portion Wise-gids verskaf inligting soos hoe om jou hand as ŉ meetinstrument vir porsiegroottes te gebruik, ŉ uiteensetting van die nutriënte wat volwassenes en kinders benodig, wenke om borde met ŉ verskeidenheid van vrugte en groente te vul, kinderkosblik-idees en gesonde resepte. Rowles beaam dat die bestanddele wat op voedseletikette gelys word inderdaad ŉ groot kopseer vir Jan Alleman kan veroorsaak. “Die meeste mense verstaan nie die bestanddele en inligting wat op voedseletikette verskyn nie en daarom kan dit vir verbruikers makliker wees om eenvoudiger, minder gesonde opsies te kies.” Verbruikers kan met hierdie gids leer hoe om voedingsetikette te lees en belangrike bestanddele te ontsyfer, asook hoe om ongesonde kos vir gesonder opsies te ruil. Daar is ook riglyne vir die daaglikse inname van nutriënte en voedselgroepe, resepte wat in ŉ japtrap by die huis gemaak kan word en ŉ gesonde sewedag-maaltydplan. Besoek Eat Well Live Well se webwerf om die volledige gids te sien of af te laai.